ناس کورد-
بەهۆی ڕوداوێکی هاتوچۆ لە ڕێگای پێجوێن-سەیدسادق چوار کەس بوونە قوربانی و هاتوچۆی پێنجوێنیش دەڵێت"ڕووداوەکە بەهۆی خێرایی و بەکارهێنانی مۆبایل بووە".
سەرچاوەیەک لە بەڕێوەبەرێتی هاتوچۆی پێنجوێن (14ی کانونی دووەمی 2021) بە "ناس کورد"ى ڕاگەیاند "بەیانی ئەمڕۆ بەهۆی پێکدادانی دوو ئۆتۆمبێل لەجۆری تویتا کرۆلا تاکسی-کیای تایبەت لەسەر ڕێگای پێنجوێن گوندی کانی مانگ، شۆفێری تاکسییەکە گیانی لەدەستداو سێ کەسیش بریندار بوون".
وتیشی "بەپێی بەدواداچوونەکان و هێڵکارییەکانی هاتوچۆ ڕووداوەکە بەهۆی خێرایی و بەکارهێنانی مۆبایل بووە لەلایەن شۆفێری تاکسییەکە".